# Prosjektbeskrivelse og budsjett for perioden 1.1.2024 – 31.12.2026.

**Innledning**

Samarbeidsgruppen har fått i oppdrag å lage en prosjektbeskrivelse med budsjett og framdriftsplan, jfr. referat fra UHR-M sak 22/20. Fokus for utviklingsarbeidet er samlingsforvaltningssystem for sikring og forvaltning av museenes samlinger av objekter og dokumentasjon, samt at datasettene gjøres tilgjengelig for publisering.

Prioriteringene er diskutert på samarbeidsgruppens møter januar – mars. Samarbeidsgruppen bestod da av Monica Hansen (UMAK), Torkel Johansen (VM), Camilla Nordby (UM), Wenche Brun (AM) og Silje Mathisen (KHM). Fra mai 2023 har Janne Oppvang (UMAK) og Margrete Simonsen (KHM) overtatt.

**Status for samarbeidet 2023**

Samarbeidsprosjektet har i inneværende prosjektperiode utarbeidet nye løsninger for registrering av numismatiske og etnografiske samlinger ved museene. Arbeidet med ny gjenstandsbase for arkeologi er i gjenge. Løsningen omfatter mange og tett integrerte moduler, og har et stort brukermiljø innenfor samlingsforvaltning, konservering og feltarkeologi. Samarbeidsgruppen vil til høsten detaljere en plan for testing, implementering, opplæring og brukerstøtte for den nye løsningen.

De eksisterende løsningene for dokumentasjon av foto og topografisk arkiv videreføres inntil de migreres til nye løsninger i neste prosjektperiode. ADED-prosjektet vil levere løsninger som sikrer georeferert dokumentasjon fra museenes utgravningsvirksomhet.

Fritt tilgjengelige dataeksporter og oppdatert API tilgjengeliggjør datasettene. Ut over dette inngår ikke portaler for tilgjengeliggjøring i samarbeidets oppgaveportefølje.

**Hovedformål**

UniMus:Kultur-samarbeidets hovedformål er å ivareta samlingene med deres tilhørende dokumentasjon i et langtidsperspektiv, herunder også dokumentasjonen knyttet til samlingene og den arkeologiske utgravningsvirksomheten. Fokus for utviklingsarbeidet ligger innenfor sikring og forvaltning av museenes samlinger av objekter og dokumentasjon, samt at datasettene gjøres tilgjengelig for publisering.

**Prioriteringer 2024 – 2027**

På et overordnet nivå omfatter samarbeidet digitale forvaltningsløsninger for de vitenskapelige samlingene og tilhørende dokumentasjon. Her er spesielt den arkeologiske virksomheten kritisk ettersom både museene og andre aktører genererer store mengder funn og dokumentasjon. Dette har museene et lovpålagt ansvar for å ivareta og tilgjengeliggjøre i et langtidsperspektiv.

Kjernevirksomheten til UniMus:Kultur-samarbeidet er derfor forvaltning av museenes kulturhistoriske samlinger og dokumentasjon innen arkeologi, etnografi og numismatikk. Eksempler på oppgaver i randsonen er egne løsninger for humanosteologi og C14-analyser

Fokus for det videre utviklingsarbeidet vil være forvaltning og støtte til sikring av museenes samlinger av objekter og dokumentasjon, samt at datasettene gjøres tilgjengelig gjennom dataeksport og API. De viktigste oppgavene er utvidet funksjonalitet i gjenstandsbasene, magasinmodul, analysemodul og DAMS (Digital Asset Management System). Et DAMS omfatter utvikling av løsning for topark og fotobase/mediebase og vil også håndtere andre filformater.

For å oppnå raskere framdrift vil USITs utviklergruppe konsentrere seg om å utvikle kjernefunksjonalitet, og å sikre dataintegritet, lagring og drift. Utvikling av applikasjoner som leser fra endepunkt for kjernen kan utvikles ved museene. Eksempler kan være etikettutskrifter, katalogtekster eller databaser for delsamlinger. Dette vil forutsette større datakompetanse og kapasitet ved museene, og dessuten at det er midler til dette arbeidet.

**Prosjektplan 2024 – 2027**

Det følgende er prioriteringer og framdriftsplan for den prosjektperioden 2024 - 2026.  
Kjerneoppgavene er videreutvikling av funksjonalitet i gjenstandsbasen, integrering og økt funksjonalitet i magasinmodulen, og endring av analysemodulen.

|  |  |  |  |  |  |  |
| --- | --- | --- | --- | --- | --- | --- |
|  | 2024-1 | 2024-2 | 2024-3 | 2024-4 | 2025 | 2026 |
| **Utvikling** |  |  |  |  |  |  |
| Videreutvikling av funksjonalitet i gjenstandsbasen |  |  |  |  |  |  |
| Magasinmodul |  |  |  |  |  |  |
| Oppdatering av stedsbasen (fylkesinndeling) |  |  |  |  |  |  |
| Analyser (Endring av analysemodulen) |  |  |  |  |  |  |
| DAMS |  |  |  |  |  |  |
| DAMS - (mediebase) (2D, 3D, lyd, video) |  |  |  |  |  |  |
| DAMS - topark |  |  |  |  |  |  |
| Videre integrering med ADED |  |  |  |  |  |  |
| **Driftsoppgaver** |  |  |  |  |  |  |
| Drift UniMus:Kultur |  |  |  |  |  |  |
| Drift ADED |  |  |  |  |  |  |
| Drift MUSIT-applikasjoner (foto, topark) |  |  |  |  |  |  |

**Budsjett for utvikling og drift 2024 - 2026**

Budsjettoppsettet bruker samme fordelingsnøkkel som i inneværende periode.  
Driftsbudsjettet er inkludert for å vise de totale kostnadene.  
Utviklingsbudsjettet er justert i henhold til SSBs konsumprisindeks januar 2020 – mai 2023,   
en økning fra 12 mill. til 14,1 millioner for tre års utvikling.  
Beløpet til drift og utvikling for ADED er uendret fra 2022.

|  |  |  |  |  |  |
| --- | --- | --- | --- | --- | --- |
| **Årlig budsjett** | **2024 - 2026** | |  |  |  |
| Universitet | % -andel | ADED | UTV | DRIFT | **TOTAL** |
| UiT | 14 | 70 | 658 | 1148 | **1876** |
| NTNU | 23,5 | 117,5 | 1105 | 1927 | **3149** |
| UiB | 23,5 | 117,5 | 1105 | 1927 | **3149** |
| UiS | 6 | 30 | 282 | 492 | **804** |
| UiO/KHM | 33 | 165 | 1551 | 1353 | **3069** |
| UiO/NHM |  |  |  | 1353 | **1353** |
| **SUM** |  | **500** | **4700** | **8200** | **13400** |